CELEX: 32007R0096
Language: sk
Date: 2007-01-31 00:00:00
Title: Nariadenie Komisie (ES) č. 96/2007 z  31. januára 2007 , ktorým sa mení a dopĺňa nariadenie (ES) č. 1898/2005, pokiaľ ide o poskytovanie pomoci na nákup masla neziskovými inštitúciami a organizáciami

1.2.2007   
            
            
               SK
            
            
               Úradný vestník Európskej únie
            
            
               L 25/6
            
         
      NARIADENIE KOMISIE (ES) č. 96/2007
   z 31. januára 2007,
   ktorým sa mení a dopĺňa nariadenie (ES) č. 1898/2005, pokiaľ ide o poskytovanie pomoci na nákup masla neziskovými inštitúciami a organizáciami
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami (1), najmä na jeho článok 15,
   keďže:
   
               (1)
            
            
               V kapitole IV nariadenia Komisie (ES) č. 1898/2005 z 9. novembra 2005, ktorým sa ustanovujú podrobné pravidlá vykonávania nariadenia Rady (ES) č. 1255/1999, pokiaľ ide o opatrenia na predaj smotany, masla a koncentrovaného masla na trhu Spoločenstva (2), sa stanovuje poskytovanie pomoci na nákup masla neziskovými inštitúciami a organizáciami. S cieľom znížiť intervenčnú cenu masla a následne znížiť výšku pomoci v rámci ostatných programov pomoci týkajúcej sa masla by sa výška pomoci mala znížiť.
            
         
               (2)
            
            
               Nariadenie (ES) č. 1898/2005 by sa preto malo zodpovedajúcim spôsobom zmeniť a doplniť.
            
         
               (3)
            
            
               Riadiaci výbor pre mlieko a mliečne výrobky neposkytol stanovisko v rámci časovej lehoty stanovenej jeho predsedom,
            
         PRIJALA TOTO NARIADENIE:
   Článok 1
   V článku 74 ods. 1 nariadenia (ES) č. 1898/2005 sa suma „60 EUR“ nahrádza sumou „40 EUR“.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 31. januára 2007
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 160, 26.6.1999, s. 48. Nariadenie naposledy zmenené a doplnené nariadením (ES) č. 1913/2005 (Ú. v. ES L 307, 25.11.2005, s. 2).
   
      (2)  Ú. v. EÚ L 308, 25.11.2005, s. 1. Nariadenie naposledy zmenené a doplnené nariadením (ES) č. 1919/2006 (Ú. v. EÚ L 380, 28.12.2006, s. 1).